Ho Chi Minh

Hồ Chí Minh (chữ nôm: 胡志明; 19 Mei 1890 – 2 September 1969) yito tawu ngota taapulu lo revolusi wawu negarawan Vietnam, taa lowali Perdana Menteri (1954) wawu Presiden Vietnam Utara (1954–1969). Ngopohiya leeto, te Ho Chi Minh botiya taapulo lo politik opongaru da'a to abad 20.

Tangguliyo otutu te Nguyễn Sinh Cung, wawu debo he'ibode lowatu wolo tanggulo Nguyễn Tất Thành, Nguyễn Ái Quốc (tanggula uweewoliyo ma'o), Lý Thụy, Hồ Quang wawu oda'aliyo he'ibode lo tawu te Bác Hồ (po'uwama Hồ) to Vietnam. Kota Saigon u mo'omolu lowali ibu kota Vietnam Selatan, maa tilanggulaliyoi kota Ho Chi Minh mo'ela jasaliyo.

 Tutumulo 
Ho Chi Minh pilotutuliyo 19 Mei 1890 to Hoàng Trù wolo tanggulo unte Nguyễn Sinh Cung, lapata'o maa lowali tanggula te Ho Chi Minh, ma'analiyo "Tiyo taa longohi tinelo".Ho Chi Minh (1890–1969): Major Events in the Life of a Revolutionary Leader Tiyamoliyo hemokalaja to kekaisaran, dabo maa pilocatiliyo sababu hemokritik kolonial Prancis to sa'ati boyito hemojajahi Vietnam (to sa'ati boyito Vietnam hetanggula lotawu Indochina Prancis.History: Ho Chi Minh (1890–1969), BBC.co.uk. Diakses pada 12 Agustus 2013.  Tiiloliyo yilate lapato lotutu lo wala'a opatiyo, taa bo tilumumula sambe wopato taawunu.

Ho Chi Minh yilapato losikola dasar taawunu 1907. Lapatiyo ma'o tiyo wolo wutatiyo taa lola'i lona'o ode kota Hué mola lobalajari to Franco-Vietnamese Academy. Tiyo bo 3 taawunu lobalajari teeyo wawu diipo lulus, maa tilolaliyo wawu maa lowali guru lo sikola to kota Phan Thiết

Taawunu 1911, Ho lona'o ode Saigon wawu maa lo'otapu kalaja taa hemotubu to kapali lo Prancis. Dulo taawunu tiyo heli-helili loleleyangi tililahepo kota to Eropa, Amerika wolo Afrika sambe lotitola to London.
 Pada akhir tahun 1916, Ho kembali ke Prancis untuk menemui rekan-rekannya yang kelak berperan dalam gerakan kemerdekaan Vietnam.Ho Chi Minh, Princeton Press. Diakses pada 12 Agustus 2013. To pulito taawunu 1916, Ho lohuwalinga ode Prancis lololohe tamaniliyo. Tiyo wolo tamaniliyo botiye taa dihu-dihu poranan uda'a to delomo geraakan kemerdekaan lo Vietnam.Ho Chi Minh, Princeton Press. Diakses pada 12 Agustus 2013.

To taawunu 1919, Ho lolulade petisi tuwau, tuwangiyo motuntuti alihu mopo'opulito ekploitasi koloni Prancis ode Vietnam. Petisi botiye piloposambewoliyo to delomo Konferensi Perdamaian Paris 1919 meyalo Versailles Peace Conference u pilohutuliyo to pulito Popateya Oluwoliyo. Openu petisi botiya diila tilolimoliyo secara resmi, usaha le Ho botiya maa ilotawa lo tawu dadata to Vietnam.

Dadaata sumber lopopatato, Ho diilata lonika ngohilaya'o tutumuliyo. Dabo woluwo buku lopohabari tiyo debo lonika to Sina wolo ta buwa ngota bidan tanggula Tang Tuyet Minh pada 18 Oktober 1926.Ho Chi Minh: A Biography, Pierre Brocheux. Cambridge University Press. 2011. Ngopohiya leeto, sumber sumber uwewo lopohabari te Ho ohubungan wolo ngolo lota mongobuwa, de'uwitoyito Nguyen Thi Minh Khai, ta'uwa lo Partai Komunis Indochina, Mao Tu Man (kolega le Mao Zedong), wawu wolo mongouwa uwewoliyo ma'o.The Dark Journey, Inside the Reeducation Camps of Viet Cong, Hoa Minh Truong. 2010. Eloquent Books. Printed in USA.

 Peran Ho Chi Minh to Dunia Politik 
jmpl|Ho Chi Minh (1921) to Kongres Komunis Prancis, Marseille.
Pidato bungaliyo le Ho Chi Minh hemotombilu tomimbihu molawani ode imperialisme u hemohutu tindak kekerasan to Vietnam. Pidato botiya piloposambewoliyo to taawunu 1920, to kongres Partai Sosialis Prancis. Pidatoliyo botiya hemoheyinga ode taa modukungi ra'iyati to Vietnam taa hetindasiyo lo imperialisme Prancis. Te Ho lapatiyo ma'o maa lowali tala ngotaliyo taa lopotihulo Partai Komunis Prancis sababu tiyo maa longotota kaum sosialis hemolahi monto isu kolonialisme, sedangkan kaum komunis mohuto mopromosikan kebebasan nasional.Obituary in The New York Times, 4 September 1969. Alden Whitman. Diakses pada 13 Agustus 2013.

To taawunu 1921, te Ho lotihelumo wolo lembo'a tawu taa lotahudu lonto Algeria, Senegal, India Selatan, wawu Asia taa odelo tilapi to Paris lohutu tuladu habari timi'idu ngodiminggu tanggula Le Paria (Tawu Tilapi). Lembo'a botiya lotituwau wolo sumangati nasionalisme wawu perlawanan u tutuwawuwa hemolawani komunisme. Inggidu taawunu 1923, Ho Chi Minh lona'o ode Rusia wawu maa lodunggaya wolo pemimpin-pemimpin Soviet, odelo te Nikolai Bukharin, Leon Trotsky, wawu Joseph Stalin. To Rusia, Ho maa lololimo latihan lowali agen Komintern (Komunis Internasional) wawu hemobalajari olo pikirangi lo Marxisme-Leninisme, wolo teknik revolusioner to Communist University of the Toilers of the East (sering dikenal sebagai Sekolah Stalin). Komintern botiya gerakan tuwawu o agen to tililahepo negara hemopololadu revolusi, sosialisme, wawu hemomihayu cabang organisasi komunis to luar negeri.

Taawunu 1925, Ho lona'o ode kota Canton, Sina wawu maa lowali penerjemah odele Mikhail Borodin, agen Komintern, taa ohilawo mopokoliyo'o revolusi sosialis to Sina. Ho wawu Borodin hemohiyo ole Chiang Kai-shek alihu mowali taa mowarisi ole Sun Yat Sen. Ngohilaya'o tola-tola to Sina, te Ho lotiyanga pengungsi Vietnam lopotihulo Pekumpulan Pemuda Revolusioner Vietnam (Thanh Nien Cach Menh Dong Chi Ho) meyalo u layito hetanggulala Thanh Nien. To taawunu 1927, Ho lohuwalingo ode Rusia odelo ngoolo taawunu, dabo tiyo po'ongolo lohuwalingayi ode Sina merekrut anggota Thanh Nien

Te Ho Chi Minh lopotihulo Partai Komunis Vietnam meyalo Partai Komunis Indocina to Hongkong taawunu 1930. Ngotaawunu lapatiyo ma'o, te Ho maa yila'upo lo pamarenta Enggeleti sababu wawayita to delomo kegiatan revolusioner wawu ilulungiyo to tutupa 2 taawunu. Lapato bilebasi mayi, te Ho maa lotitola to Rusia sambe taawunu 1838. Tiyo ma lowali penasihat militer Partai Komunis Tiongkok to sa'ati Japangi lopota'aluku Sina.

 Gerakan Kemerdekaan Vietnam 
Loleleyangi lolola Vetnam ngohilaya'o 30 taawunu, Ho Chi Minh lohuwalingayi ode negaraliyo taawunu 1941 wawu maa lopotihulo Liga ode Kemerdekaan Vietnam (Viet Nam Doc Lap Dong Minh atau Viet Minh). Liga otiya tuwangiyo lonto nasionalis Vietnam wolo lembo'a komunis taa hipodukungiya kemerdekaan lo Vietnam. Sa'ati boyito Viet Minh hemopojuwangi wawu hemolawani kolonial Pranci wawu Japangi taa hemojajah Vietnam.

To pulito Popateya II, Ho ta'u0ta'uwa olo Viet Minh secara bergerilya lokawasa kota-kota uda'a to Vietnam. Tanggl 2 September 1945, hi'ambuwa to Lapangan Ba Dinh, Ho Chi Minh lopodeklarasi kemerdekaan Republik Demokrasi Vietnam wawu tiyo taa lowali presideng bungaliyo. Lapatiyo ma'o diipo lohihewo, Prancis maa lopota'aluku Vetnam Selatan wawu maa loheyinga olo kaum komunis modulohupa.

Dulohupa otiya diila lo'otapu u lo'iya sopakati wawu Prancis maa losorangi kota Haiphong imbihu tilayo lo Vietnam sambe lo'opopowate tawu ngohuntuwa. Vietnam olo diila bo hipo'oyonga, Viet Minh losorangi Prancis to kota Hanoi tanggal 19 Desember 1945 wawu peristiwa lowali tuwoto tilumulaliyo Popateya Indocina. Ngohilaya'o walu lotawuunu, Mao Zeddong hemohubode Viet Minh, wawu Amerika Serikat hemomantu Prancis wolo pasukan anti komunis Vietnam. Taawunu 1954, Prancis bilake da'a to kota Dien Bien Phu, barat laut Vietnam wawu maa lolumula mohile dulohupa dame.Sep 2, 1945: Vietnam independence proclaimed, History.com. A&E Television Networks, LLC. Diakses pada 13 Agustus 2013.

Hasili lo dulohupa dame to Jenewa, Vietnam lapata'o maa tilayadiyo duluwo, Vietnam Utara ta'uwaliyo te Ho Chi Minh wawu Vietnam Selatan ta'uwaliyo Kaisar Bao Dai. Ho diila mohuto wolo hasililiyo botiya. Tiyo lopoma;alumu ohaku kawasa to nga'amila wilayah lo Vietnam wawu maa longahula Viet Minh wolo pasukan Vietnam Utara alihu motijuwangi ode wilayah selatan u to walungo pongaru lo Amerika Serikat. Utiye ulo'owali popateya mohutato pendukung le Ho (ngotayade da'a Vietnam Utara) wolo Vietnam Selatan.HistoryLearningSite.co.uk: Ho Chi Minh, Diakses pada 13 Agustus 2013.

To pulito taawunu 1950-an, Ho lohutu gerakan gerilya komunis to imbihu Vietnam Selatan u tanggu-tanggula Viet Cong. Loheluma wolo Vietnam Utara, Vietcong lo'owali lopota'aluku pasukan militer Amerika Serikat selama satu wawu wanto-wanto'a lonto Perdana Menteri Ngo Dinh Diem (pimpinan Vietnam Selatan ta dilukungi lo AS).

 Pulito tutumulo 
Inggidu taawunu 1960, te Ho maa lotowuli lonto dunia politik wawu didu wawayito to delomo u mohutu putusani tomimbihu popateya sababu didu boti sehati. Ho Chi Minh otawa lo tawu odelo pribadi mopiyohu hale, hemati, mohipake lo'u santai, mobisala molumboyoto, dilata opulita losabari, wawu layito hemotombilu wolo ra'iyati oda'aliyo ode ta keke'ingo.

To'u diipo yilate, tiyo lowasiyati alihu milateliyo pobuwolo (kremasi) wawu wahuliyo popololadulo diila popo'otawa to tawu. Dabo wakutu tiyo yilate tanggal 2 September 1969, 09.47 to umuru 79 lo taawunu, jasadiliyo diawetkan wawu maa tilahulimongoliyo to delomo mausoleum Ho Chi Minh, Lapangan Ba Dhin, Hanoi wawu mowali jiyara bilohe lo tawu daata.Alpha History: Ho Chi Minh, Jennifer Llewellyn, Jim Southey, Steve Thompson. Diakses pada 13 Agustus 2013.

Para pihak taa papateya to nga'amila lipu lo Vietnam helumo mohutu gencatan senjata 72 jam mohurumati wawu mo'ela jasaliyo Te Ho yilate lopanyaki ilodungga lo sorangan jantung.Ho Chi Minh Biography , Richard E Green. Diakses pada 13 Agustus 2013. Ho yilate lapato 25 taawunu lopomaradeka Vietnam lonto Prancis, wawu ngope'e wolomo taawunu pasukanliyo lopotuwawu Vietnam Utara dan Selatan di bawah paham komunis.

Ho Chi Minh botiya pahlawan uda'a ode bangsa Vietnam karena jasaliyo lopojuwangi kemerdekaa wawu lopotuwawu Vietnam. Wakutu Vietnam Utara lopota'aluku Saigon to 1975, taawunu bungaliyo lopotuwawu Vietnam, tanggulo kota botiya maa tilanggulaliyo Ho Chi Minh mohurumati ode oliyo.

 Referensi 

Dalala:Tawu